Document ID: /roh_data/filtered/fineweb-2-filterrobots_roh.jsonl.gz/65110

En la guerra haja el vis, quants che na s’interesseschian betg per il punct da vista da tschel, di Jakob Kellenberger, il president da Swisspeace en vita e cretta.
Discurrer in cun l’auter na vul betg dir ch’ins è d’accord, ma i vul dir ch’ins emprova da chapir ils quitads ed il punct da vista da tschel.
Il carstgaun vul vegnir stimà. E sch’ins violescha questa stima, èsi grev da curreger quai.
Jau hai ditg als Taliban cura ch’els han lamentà davart violaziuns tras la NATO e la USA – er vus stuais respectar il dretg internaziunal.
In mund senza guerras na vesa il realist Jakob Kellenberger betg. L’istorgia sur millis onns mussia che quai è in ideal che la carstgaunadad n’ha betg cuntanschì fin uss. Ma ina istorgia da success datti. L’Europa. La decisiun da stadis ch’avevan guerra, da metter ensemen la producziun da cotgla ed atschal, quai è stà ina decisiun enorm impurtanta ch’ha purtà la pasch.
Dapi 35 onns perscrutescha e promova Swisspeace la pasch. Jakob Kellenberger è il president. Blers onns aveva Kellenberger differents posts en l'entira Europa sco diplomat. Dal 2000 fin 2012 è el stà president dal Comité internaziunal da la Crusch Cotschna KRK.
I renda dad exercitar pasch.